anlegg
        
         (psykologi)
Store norske leksikon,Psykologi,Atferdsgenetikk
Annlegg betyr en disposisjon eller forutsetning for å utvikle en nærmere bestemt egenskap eller evne. Sier vi for eksempel at et menneske har anlegg for schizofreni eller at det har kunstneriske anlegg, menes det ikke at vedkommende på det nåværende tidspunkt er schizofren eller i stand til å skape kunstverk, men at det foreligger en mulighet for at vedkommende vil utvikle seg i denne retning.
Med anleggstest (engelsk: aptitude test) menes en prøve på hvor egnet en person er til en eller annen fremtidig virksomhet eller utdanning.Ordet anlegg brukes også ofte i en snevrere betydning som ensbetydende med arvelige anlegg. Arvelige anlegg kan være felles for alle normale individer av samme art eller spesielle for det enkelte individ. Om og i hvilken grad et anlegg skal utvikles, avhenger i ulik grad av miljøet. Les mer i Store norske leksikon arvbarhetsestimat miljø – psykologi arv – biologi